text: সরফরোশ () হচ্ছে ১৯৯৯ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটিতে নায়ক-নায়িকা ছিলেন আমির খান এবং সোনালী বেন্দ্রে, এছাড়াও চলচ্চিত্রটিতে নাসিরুদ্দীন শাহ, মুকেশ ঋষিদের মত গুণী অভিনেতা ছিলেন। চলচ্চিত্রটির পরিচালক, প্রযোজক এবং কাহিনী লেখক ছিলেন জন ম্যাথিউ মাথান, তিনি ১৯৯২ সালে চলচ্চিত্রটি বানানোর কাজে হাত দিলেও নানা সমস্যার কারণে চলচ্চিত্রটি আলোর মুখ শুরুতে দেখতে পারেনি। চলচ্চিত্রটির কাহিনীতে ভারতের সঙ্গে পাকিস্তানের সীমান্তে চলা আন্তঃসীমান্ত সমস্যা এবং সন্ত্রাসবাদ দেখানো হয়, অভিনেতা আমির খান একজন পুলিশ কর্মকর্তা চরিত্রে অভিনয় করেছিলেন।
  
  যখন চলচ্চিত্রটি মুক্তি পায় তখন ভারতের সঙ্গে বাস্তব ক্ষেত্রে পাকিস্তানের কার্গিল যুদ্ধ শুরু হয়ে গিয়েছিলো; চলচ্চিত্রটি যুদ্ধের ভেতরেও দর্শকপ্রিয়তা পেয়েছিলো এবং ভারতীয়দের মধ্যে জাতিগত সত্ত্বা বজায় রেখেছিলো। চলচ্চিত্রটি বাণিজ্যিক ঘরানার হলেও দর্শকরা আমির খানের অভিনয় পছন্দ করেছিলো। চলচ্চিত্রটি শ্রেষ্ঠ চলচ্চিত্র বিভাগে ফিল্মফেয়ার সমালোচক পুরস্কার পেয়েছিলো। যদিও চলচ্চিত্রটি মুক্তির বহু বছর পর আমির খান বলেছিলেন, তার নিজের অভিনীত এই সরফরোশ চলচ্চিত্রটি ভালো হয়নি, না এই চলচ্চিত্রের কাহিনী তার কাছে ভালো লেগেছিলো, না গানগুলো শ্রুতিমধুর ছিলো।
  
  অভিনয়ে
  আমির খান - এ.সি.পি. অজয় সিং রাথোড়
  নাসিরুদ্দীন শাহ - গুলফাম হাসান
  সোনালী বেন্দ্রে - সীমা
  মুকেশ ঋষি - পুলিশ পরিদর্শক সলিম
  
  সঙ্গীত
  চলচ্চিত্রটির সঙ্গীত পরিচালক ছিলেন যতীন-ললিত; গানগুলো ছিলো ভারতীয় সংস্কৃতিবাদী, প্রণয়ধর্মী, আবেগপ্রধান এবং বেদনাপ্রদায়ক।
  
  পুরস্কারসমূহ
  শ্রেষ্ঠ চলচ্চিত্র বিভাগে ফিল্মফেয়ার সমালোচক পুরস্কার
  শ্রেষ্ঠ চিত্রসম্পাদনা বিভাগে ফিল্মফেয়ার পুরস্কার
  শ্রেষ্ঠ চিত্রনাট্য বিভাগে ফিল্মফেয়ার পুরস্কার
  শ্রেষ্ঠ সংলাপ বিভাগে ফিল্মফেয়ার পুরস্কার
  
  তথ্যসূত্র
  
  বহিঃসংযোগ
   
  
  বিষয়শ্রেণী:হিন্দি ভাষার চলচ্চিত্র
  বিষয়শ্রেণী:১৯৯৯-এর চলচ্চিত্র
  বিষয়শ্রেণী:১৯৯০-এর দশকের হিন্দি ভাষার চলচ্চিত্র
  বিষয়শ্রেণী:ভারতীয় রাজনৈতিক সহিংসবাদী চলচ্চিত্র
  বিষয়শ্রেণী:ভারতে সন্ত্রাসবাদ সম্পর্কে চলচ্চিত্র
  বিষয়শ্রেণী:যতীন-ললিত সুরারোপিত চলচ্চিত্র
  বিষয়শ্রেণী:মহারাষ্ট্র পুলিশের কাল্পনিক চিত্রায়ণ
  বিষয়শ্রেণী:ভারতীয় অ্যাকশন থ্রিলার চলচ্চিত্র
  বিষয়শ্রেণী:রাজস্থানে ধারণকৃত চলচ্চিত্র
  বিষয়শ্রেণী:জনপ্রিয় সংস্কৃতিতে ভারত–পাকিস্তান সম্পর্ক
  বিষয়শ্রেণী:অন্যান্য ভাষায় পুনর্নির্মিত হিন্দি চলচ্চিত্র
  বিষয়শ্রেণী:আইটেম নাম্বার বিশিষ্ট চলচ্চিত্র
title: সরফরোশ